12oς Hercules Mountain Marathon !

**Παρουσίαση των τριών τεχνικών T-Shirt και πληροφορίες αγώνα**.

Ο Σύλλογος δρομέων Φθιώτιδας **«Τραχίνα»**, παρουσιάζει, το σύνολο των τεχνικών T-Shirtτ των τριών αγώνων, της διοργάνωσης αλλά και χρήσιμες πληροφορίες, για τη δωρεάν μετακίνηση και το πρόγραμμα των αγώνων.

Ο Μαραθώνιος **Hercules Mountain Marathon** αποτελεί αγώνα του Ελληνικού Πρωταθλήματος Skyrunning , στα πλαίσια του οποίου, διεξάγονται για 7η συνεχόμενη χρονιά και οι μικρότερες διαδρομές: Ο Ημιμαραθώνιος «Ελλέβορος» (**Helleborus Half Marathon**) 16,2χλμ, καθώς και ένας αγώνας για αρχάριους με την ονομασία «Μονοπάτι Φαρμακίδων» (**Farmakides Trail**) 6,5χλμ.

Ο Σύλλογος «Τραχίνα», συνεχίζοντας τη συνεργασία του με την εταιρεία Dynafit, προσφέρει σε αθλητές/ιες, που θα συμμετάσχουν στον 12ο Hercules Mountain Marathon, και στον Helleborus Half Marathon, ένα εξαιρετικό τεχνικό T-Shirt, ενώ, τεχνικό είναι και μπλουζάκι, του μικρότερου αγώνα , των «Φαρμακίδων».

Κοινό σημείο όλων το T-Shirt, είναι το σήμα κατατεθέν της Οίτης, το Αγριόγιδο ( Rupicapra-rupicapra ), ένα από τα πολλά είδη της πλούσιας πανίδας του μυθικού βουνού του Ηρακλή.

Για τη διευκόλυνση στη μετακίνηση των συμμετεχόντων, η διοργάνωση διαθέτει και φέτος, για τη 12η διοργάνωση δυο δωρεάν λεωφορεία για μετακίνηση αθλητών από την Αθήνα στην Υπάτη και πίσω.

**Από Αθήνα** : Αναχώρηση από την πλατεία Καραϊσκάκη ( Ξενοδοχείο Stanley ) το Σάββατο 15/9 στις 13:00. Επίσης παραλαβή αθλητών στις 13:15 από τον κόμβο της Κηφισιάς (στην Εθνική Οδό). Αναχώρηση από Υπάτη την Κυριακή 16/9 στις 18:00.

**Από Θεσσαλονίκη** : Αναχώρηση από το Καυταντζόγλειο στις 13:00, Σάββατο 15/09/2018. Αναχώρηση από Υπάτη Κυριακή στις 18:00.

Η θέση στο λεωφορείο επικυρώνεται με την ολοκλήρωση της εγγραφής (κατάθεση ποσού στην τράπεζα).

Υπενθυμίζουμε , ότι, η δωρεάν μετακίνηση, αφορά σε όλους τους αγώνες της διοργάνωσης.

**Περισσότερες πληροφορίες**, σχετικά με τη μετακίνηση, ( τηλέφωνα επικοινωνίας κλπ ) θα δημοσιευθούν πριν την ολοκλήρωση των εγγραφών και θα σταλούν με e-mail, σε όλους/ες τους συμμετέχοντες , που έχουν δηλώσει δωρεάν μετακίνηση, κατά την εγγραφή τους.

**Πρόγραμμα διοργάνωσης 2018**

**Σάββατο 15/09**

13:00 Αναχώρηση δωρεάν λεωφορείου από Θεσσαλονίκη ( Καυταντζόγλειο )

13:00 Αναχώρηση δωρεάν λεωφορείου από Πλατεία Καραισκάκη ( Ξενοδοχείο Stanley )

15:00 Άνοιγμα γραμματείας στο ξενοδοχείο «Αλεξάκης» στα Λουτρά Υπάτης

17:00 «Λαγοπόδαρος» Αγώνας 1000μ. για παιδιά στο Πάρκο Λουτρών Υπάτης

20:00 Τεχνική ενημέρωση στο Γυμνάσιο Υπάτης (ξεχωριστή για κάθε αγώνα)

21:00 Αθλητικό πάρτυ με τοπικά εδέσματα στο Γυμνάσιο Υπάτης

**Κυριακή 16/09**

07:00-07:30 Γραμματεία στην Υπάτη

08:00 Εκκίνηση Μαραθωνίου «Ηρακλή»

08:30 Εκκίνηση αγώνα 16,2χλμ «Ελλέβορος»

09:00 Εκκίνηση αγώνα 6,2χλμ «Φαρμακίδες»

11:00 Απονομές αγώνα 6,2χλμ «Φαρμακίδες»

12:30 Απονομές αγώνα 16,2χλμ «Ελλέβορος»

16:00 Απονομές αγώνα 42,3χλμ «Ηρακλής»

18:00 Λήξη εκδηλώσεων

18:00 Αναχώρηση λεωφορείου από Υπάτη

19:00 Αναχώρηση λεωφορείου από Λουτρά Υπάτης

Αναλυτικά, όλες οι πληροφορίες, για τις εγγραφές σας, για τη δυνατότητα διαμονή σας, την πρόσβαση αλλά και οποιαδήποτε άλλη απορία, επισκεφθείτε τη σελίδα της διοργάνωσης.

<http://herculesmarathon.gr/>

Με εκτίμηση

Η Οργανωτική Επιτροπή